CELEX: 62007CA0326
Language: mt
Date: 2009-03-26 00:00:00
Title: Kawża C-326/07: Sentenza tal-Qorti tal-Ġustizzja (It-Tielet Awla) tas- 26 ta’ Marzu 2009 — Il-Kummissjoni tal-Komunitajiet Ewropej vs Ir-Repubblika Taljana ( Nuqqas ta’ Stat li jwettaq obbligu — Artikoli 43 KE u 56 KE — Statuti ta’ impriżi privatizzati — Kriterji għall-eżerċizzju ta’ ċerti drittijiet speċjali miżmuma mill-Istat )

16.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/7
            
         Sentenza tal-Qorti tal-Ġustizzja (It-Tielet Awla) tas-26 ta’ Marzu 2009 — Il-Kummissjoni tal-Komunitajiet Ewropej vs Ir-Repubblika Taljana
   (Kawża C-326/07) (1)
   
   (“Nuqqas ta’ Stat li jwettaq obbligu - Artikoli 43 KE u 56 KE - Statuti ta’ impriżi privatizzati - Kriterji għall-eżerċizzju ta’ ċerti drittijiet speċjali miżmuma mill-Istat”)
   2009/C 113/13
   Lingwa tal-kawża: It-Taljan
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: L. Pignataro-Nolin u H. Støvlbæk, aġenti)
   
      Konvenuta: Ir-Repubblika Taljana (rappreżentanti: I. Braguglia, aġent, P. Gentili, avvocato dello Stato)
   
      Suġġett
   
   Nuqqas ta’ Stat li jwettaq obbligu — Ksur tal-Artikoli 43 KE u 56 KE — Klawżola imdaħħla fl-istatuti ta’ ċerti impriżi pprivatizzati dwar l-eżerċizzju ta’ ċerti poteri speċjali
   
      Dispożittiv
   
   
               1)
            
            
               Billi adotta d-dispożizzjonijiet li jinsabu fl-Artikolu 1(2) tad-tad-Digriet tal-10 ta’ Ġunju 2004 tal-President tal-Kunsill tal-Ministri li jistabbilixxi l-kriterji għall-eżerċizzju tad-drittijiet speċjali li jirreferi għalihom l-Artikolu 2 tad-Digriet Legali Nru 332 tal-31 ta’ Mejju 1994, adottat wara li ġie emendat permezz tal-Liġi Nru 474 tat-30 ta’ Lulju 1994 (decreto del Presidente del Consiglio dei Ministri, definizione dei criteri di esercizio dei poteri speciali, di cui all’art. 2 del decreto-legge 31 maggio 1994, n. 332, convertito, con modificazioni, dalla legge 30 luglio 1994, n. 474), ir-Repubblika Taljana naqset milli twettaq l-obbligi tagħha skont:
               
                           —
                        
                        
                           l-Artikoli 43 KE u 56 KE, sa fejn dawn id-dispożizzjonijiet japplikaw għad-drittijiet speċjali pprovduti fl-Artikolu 2(1) (a) u (b) ta’ dan id-digriet legali, kif emendat mil-Liġi Nru 350, li tistabbilixxi dispożizzjonijiet għall-formazzjoni tal-baġit annwali u multiannwali tal-Istat (Liġi Finanzjarja 2004) [legge n. 350, disposizioni per la formazione del bilancio annuale e pluriennale dello Stato (legge finanziaria 2004)], tal-24 ta’ Diċembru 2003, u
                        
                     
                           —
                        
                        
                           l-Artikolu 43 KE, sa fejn dawn id-dispożizzjonijiet japplikaw għad-dritt speċjali pprovduti fl-imsemmi Artikolu 2(1)(c).
                        
                     
         
               2)
            
            
               Ir-Repubblika Taljana hija kkundannata għall-ispejjeż.
            
         
      (1)  ĠU C 247, 20.10.2007